Berby
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
Berby er en herregård i Halden kommune, ved Enningdalselva sør for Iddefjorden. Til gården hører rundt 1000 dekar innmark og 30 000 dekar skog.
I 1387 tilhørte halvdelen av gården Oslo bispestol. Senere var den krongods til 1626, deretter i privat eie (med setegårdsrettigheter fra midten av 1600-tallet til 1844) og har blant annet tilhørt slektene Nettelhorst, Bagge, Wiel og Golden (fra 1891). Berby var sentrum i slekten Wiels store skoggods, som strakte seg helt til Setskog og Rømskog, og ble oppløst på midten av 1800-tallet. Den gamle bebyggelsen er borte, men uthuskomplekset er en kopi av det gamle, nedbrente. Den nåværende hovedbygningen ble oppført i 1854.Gården er kjent fra Norges krigshistorie. Under napoleonskrigene fant en hard trefning sted her 12. september 1808 mellom norske avdelinger under major Andreas Samuel Krebs og svenske rekognoseringstropper. Les mer i Store norske leksikon herregård setegård norsk eiendomshistorie napoleonskrigene i Norge Litteratur Coldevin, Axel: Norske storgårder, b. 1, 1950, 43-54 Eliassen, Sven G.: Herregårder i Østfold, 1997, 233-43, isbn 82-7412-049-3, Finn boken